Source: https://www.minzp.sk/oblasti/ochrana-prirody-krajiny/spravne-konania/kraj-trencin/ou-trencin/ou-tn-oszp1-2015-023013-002-aug.html
Timestamp: 2020-07-08 11:23:21+00:00

Document:
OU-TN-OSZP1-2015/023013-002 Aug
MŽP - Úradná tabuľa - Ochrana prírody - správne konania - Kraj Trenčín - Okresný úrad Trenčín - OU-TN-OSZP1-2015/023013-002 Aug
Oznámenie o začatí správneho konania - žiadosť pána Milana Jankoviča o vydanie súhlasu na vyznačenie a budovanie náučného chodníka „Náučný chodník v doline pod Mojtínom a sezónna stanica ľudových remesiel“ a o umiestnenie informačných tabúľ na ňom
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja, oznamuje, že dňa 30. 07. 2015 začal správne konanie, ako vecne a miestne príslušný orgán štátnej správy ochrany prírody a krajiny (ďalej len „orgán ochrany prírody“) podľa §1 ods.1 písm. b) a §4 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov, na základe žiadosti pána Milana Jankoviča, bytom Slatinská 59/40, 018 61 Beluša.
Predmetom konania je vydanie súhlasu podľa §13 ods.2 písm. g) a písm. i) a §18 zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“) na vyznačenie a budovanie náučného chodníka „Náučný chodník v doline pod Mojtínom a sezónna stanica ľudových remesiel“ v dĺžke 9 km a na umiestnenie 10 kusov náučných panelov, 4 kusy oddychových lavičiek – nástupy na chodník, 7 kusov lavíc na náučnom chodníku, 15 kusov smerovníkov, 6 ľahkých stavieb – polozrubov v stanici ľudových remesiel. Navrhovaný náučný chodník sa nachádza v oblasti Strážovských vrchov – Mojtínsky kras. Navrhovaná trasa vedie po existujúcich lesných a poľných cestách a existujúcich chodníkoch v území s 2. stupňom ochrany prírody v Území európskeho významu SKUEV0256 Strážovské vrchy a Chráneného vtáčieho územia SKCHVU028 Strážovské vrchy .
Štátna ochrana prírody SR, Správa CHKO Strážovské vrchy sa vo svojom stanovisku zn. CHKO SV/171/15 zo dňa 24. 07. 2015 vyjadrila k navrhovaným činnostiam kladne nakoľko nepredpokladá negatívne vplyvy na uvedené územia Natura 2000.
Orgán ochrany prírody týmto upovedomuje o začatí konania združenia s právnou subjektivitou, ktoré o to písomne požiadali v súlade s §82 ods.6 zákona o ochrane prírody a krajiny. Tieto sa môžu v súlade s ustanoveniami §82 ods.3 zákona o ochrane prírody a krajiny do 5 pracovných dní od zverejnenia tohto oznámenia na internetovej stránke orgánu ochrany prírody www.minv.sk, písomne alebo elektronicky prihlásiť za účastníka konania.
1) Milan Jankovič, Slatinská 59/40, 018 61 Beluša.
2) ŠOP SR, Správa CHKO Strážovské vrchy, Orlové č. 189, 017 01 Považská Bystrica
3) Okresný úrad Púchov, odbor starostlivosti o životné prostredie, Štefánikova 820, 020 01 Púchov

References: §1
 §4
 §13
 §18
 §82
 §82